उत्तर प्रदेश में कोरोना के 46 और मरीजों की मौत, 213 नए केस मिले
उत्तर प्रदेश अपर मुख्य सचिव (सूचना) नवनीत सहगल ने कहा, "पिछले 24 घंटे में 213 नए मामले सामने आए हैं। इस दौरान 748 लोग डिस्चार्ज हुए और सक्रिय मामलों की संख्या 4,163 हो गई। पिछले 2 महीनों में कोरोना मामलों में यह अब तक की बड़ी गिरावट है।"
लखनऊ: उत्तर प्रदेश में पिछले 24 घंटों के दौरान कोविड-19 के कारण 46 और लोगों की मौत हो गई तथा 213 नए मरीजों में संक्रमण की पुष्टि हुई। स्वास्थ्य विभाग द्वारा सोमवार को जारी रिपोर्ट के मुताबिक, पिछले 24 घंटों के दौरान राज्य में 46 और मरीजों की मौत हो गई। इसके साथ ही राज्य में इस वायरस से मरने वालों की संख्या बढ़कर 22224 हो गई है। रिपोर्ट के अनुसार, पिछले 24 घंटों के दौरान राज्य में 213 नए मरीजों में कोरोना वायरस से संक्रमण की पुष्टि हुई है। हालांकि, इसी अवधि में 478 मरीज ठीक भी हुए हैं। प्रदेश में इस वक्त 4163 संक्रमित मरीजों का इलाज किया जा रहा है। प्रदेश में अब तक कुल 17 लाख चार हजार 476 लोग कोविड-19 से पीड़ित हुए हैं, जिनमें से 16 लाख 78 हजार 89 लोग पूरी तरह ठीक हो चुके हैं।उत्तर प्रदेश अपर मुख्य सचिव (सूचना) नवनीत सहगल ने कहा, "पिछले 24 घंटे में 213 नए मामले सामने आए हैं। इस दौरान 748 लोग डिस्चार्ज हुए और सक्रिय मामलों की संख्या 4,163 हो गई। पिछले 2 महीनों में कोरोना मामलों में यह अब तक की बड़ी गिरावट है। पिछले 24 घंटे में 2,21,000 कोविड टेस्ट हुए हैं।"नवनीत सहगल ने कहा, "कल 4 लाख से अधिक लोगों को वैक्सीन की डोज़ दी गई। टीकाकरण केंद्रों की संख्या बढ़ाकर लगभग 7,000 कर दी गई है। जुलाई से प्रतिदिन 10 लाख वैक्सीन की डोज़ रोज़ लगाने की व्यवस्था की जा रही है। अब तक 2,56,00,000 से अधिक वैक्सीन लगाई जा चुकी है।"